Projekts

**Darba grupu veidošanas nolikums.**

1. **Vispārīgie jautājumi.**
   1. LVB Statūtos noteikto mērķu un uzdevumu sasniegšanai vai citu aktuālu uzdevumu risināšanai, aktualizēšanai vai pozīcijas definēšanai LVB valde var lemt par darba grupas veidošanu.
   2. Darba grupas var tikt izveidotas pēc kādas institūcijas aicinājuma, profesionālās sekcijas ierosinājuma, LVB teritoriālās nodaļas ierosinājuma , komisijas ierosinājuma un pēc valdes iniciatīvas.
   3. LVB valde nosaka darba grupas mērķi, pamatojumu un darbības termiņu.
   4. LVB darba grupu izveides pamatprincipi:
      1. LVB valde pēc iniciatīvas ,izveidot LVB darba grupu ,izziņo termiņu darba grupas sastāva kandidātu izvirzīšanai,LVB administrācija informē profesionālās sekcijas, komisijas, teritoriālās nodaļas un citas vēlamās institūcijas izvirzīt kandidātus darbam darba grupā;
      2. LVB valde vai valdes priekšsēdētājs var uzrunāt dalībai darba grupā citas personas ar mērķa sasniegšanai nepieciešamu kompetenci, ko apliecina dalība citās darba grupās vai noteiktā darbības jomā.
      3. LVB valde valdes sēdē apstiprina darba grupas sastāvu un darba izpildes termiņu (vai starptermiņu);
      4. . LVB valde pieņem lēmumu par finansējuma piešķiršanu darba grupas dalībniekiem un materiāli tehniskās bāzes nodrošinājumu.
      5. LVB valde nozīmē darbinieku, kas nodrošina darba grupas sēdes protokolēšanu atbilstoši LVB noteiktajai kārtībai.
      6. LVB valdes priekšēdētājs izziņo pirmo darba grupas sanāksmi, kurā darba grupa izvirza un ar balsu vairākumu apstiprina darba grupas vadītāju .

**2.Darba grupas vadītāja un locekļu tiesības, pienākumi un atbildība.**

2.1. Darba grupas vadītāja tiesības:

2.1.1. lūgt LVB valdi pieprasīt darba grupas locekļa pārstāvošo institūciju izvirzīt jaunu kandidātu vai papildus iekļaut kādu dalībnieku darba grupā, savu lēmumu pamatojot;

2.1.2. pārstāvēt darba grupu LVB valdes sēdēs;

2.1.3. parakstīt sagatavoto sēdes protokolu;

2.1.4. lūgt LVB valdi finansēt darba grupu;

2.1.5. lūgt LVB administrāciju nodrošināt materiālus un aprīkojumu darba grupas vajadzībām;

2.1.6. atteikties no darba grupas vadītāja pienākumu pildīšanas, par to rakstveidā informējot LVB valdi

2.2. Darba grupas vadītāja pienākumi:

2.2.1. sasaukt darba grupas sēdes pēc vajadzības uzdevuma izpildei;

2.2.2. noteikt darba grupas sanāksmes biežumu;

2.2.3. noteikt darba grupas mērķu un uzdevumu sasniegšanas termiņus, izņemot gadījumus, kad valde ir noteikusi izpildes termiņu;

2.2.4. informēt regulāri, bet ne retāk kā reizi ceturksnī LVB valdi par darba grupas darbu;

2.2.4. sagatavot vai organizēt dokumentu projektu sagatavošanu izskatīšanai darba grupas sēdēs;

2.2.5. pēc piepasījuma informēt LVB valdi par darba grupas darba rezultātiem;

2.2.6. apkopot darba grupas locekļu priekšlikumus par darba grupas sēžu darba kārtībā iekļautajiem jautājumiem, iesniegtajiem priekšlikumiem~~;~~

2.2.7. parakstīt sagatavoto sēdes protokolu;

2.2.8. izsūtīt darba grupas dalībniekiem sēdes protokolu saskaņošanai vai pēc pieprasījuma audio un/vai video ierakstu;

2.2.9. ne vēlāk kā četrpadsmit darbadienas pirms paredzētās sēdes darba grupas locekļiem elektroniski paziņot par nākamo sēdi;

2.2.10. darba grupas sēdes materiālus darba grupas locekļiem nosūtīt elektroniski ne vēlāk kā trīs darbdienas pirms sēdes.

2.3. Darba grupas locekļu pienākumi:

2.3.1. piedalīties darba grupas sēdēs;

2.3.2. izvērtēt iesniegtos darba dokumentus;

2.3.3. kompetences ietvaros organizēt informācijas sniegšanu par situāciju savas kompetences jomā, kā arī piedalīties darba grupas lēmumu un priekšlikumu sagatavošanā;

2.4. Darba grupas locekļu tiesības:

2.4.1. iepazīties ar sēdē izskatāmajiem jautājumiem;

2.4.2. izteikt priekšlikumus par kārtējā darba grupas sanāksmē izskatāmajiem jautājumiem;

2.4.3. pieprasīt, lai darba grupas sansākmes protokolā tiktu norādīts viņu atšķirīgais viedoklis par darba grupas pieņemto lēmumu.

2.4.4. atteikties no dalības darba grupā, par to rakstveidā informējot LVB valdi un darba grupas vadītāju

**3. Noslēguma jautājumi.**

3.1. Darba grupa tiek slēgta ar LVB valdes lēmumu .